Sa Kabataang Pilipino

Ang A la juventud filipina o Sa Kabataang Pilipino ay isang tula na orihinal na nakasulat sa wikang Kastila at sinulat ni Pilipinong manunulat na si José Rizal.  Una na niya itong tinula noong 1879 sa Maynila habang nag-aaral siya sa Unibersidad ng Santo Tomas.

Sinulat ang A la juventud filipina ni Rizal noong siya ay labing-walong gulang pa lamang, at kanyang inalay para sa mga kabataang Pilipino na kanyang isinilarawan bilang "pag-asa ng bayan.".

Buod

Pinuri ni Rizal sa tula ang mga pakinabang na nakukuha ng Pilipinas mula sa Espanya.  Madalas niyang isalarawan ang mga bantog na Kastilang manggagalugad, heneral at hari bilang makabayan.  Isinalarawan din niya ang edukasyon na dinala ng Espanya sa Pilipinas bilang "ang hininga ng buhay na nagtatanim ng kaakit-akit na kabutihan."  Sinabi rin niya sa tula na ang isa sa kanyang mga Kastilang guro ay nagdala ng "ilaw ng walang-hanggang kaluwalhatian."

Ang pangunahing tuon ng tula ay ang mga kabataang Pilipino, na ang kanilang taglay na "kahanga-hanga katalinuhan" na ginagamit ang edukasyon upang buuin ang hinaharap.  Sila ang "Bella esperanza de la Patria Mia" (magandang pag-asa ng inang bayan). 

Mga impluwensiya
May mga katawagang panitikan na may katangian ng mga gawa ni José de Espronceda ang makikita sa tula, tulad ng “tersa frente” o "amante anhelo" na orihinal na lumabas sa "Canto II a Teresa" ng Espronceda.Yndurain, D., Análisis formal de la poesía de Espronceda, Taurus, Madrid, 1971.

Mga parangal

Tinula ang A la juventud filipina noong 1879 sa Manila sa isang patimpalak pampanitkan na ginanap saLiceo Artistico Literario de Manila (Liseo ng Maynila ng Sining at Panitikan), isang lipunan ng mga alagad ng sining at panitikan, kung saan nanalo si Rizal ng unang premyo na binubuo ng isang hugis-balahibong panulat na pilak at isang diploma.

Mga sanggunian

Mga panlabas na link

 Buong teksto sa wikang Kastila (A La Juventud Filipina)
 Buong teksto sa wikang Tagalog (Sa Kabataang Pilipino)
 Buong teksto sa wikang Ingles (To The Philippine Youth)
Kaurian:Mga tula